銷暑樓
作者：陳舜俞
朝代：宋

paragraphs: 溪上樓臺似玉壺，樂郊春物剩昭蘇。
賢侯好士簪裾集，暇日開筵錦綉敷。
擘水膾鱸堆白雪，撥醅釀酒滴真珠。
香飄沈穗縈欄角，歌沸梁塵落坐隅。
約略十洲仙界景，依稀九老洛川圖。
席中蘭語薰相襲，望裏蓮娃貌亦都。
狂客笑吟聊自若，丈人强健不須扶。
送歸千騎堂前月，猶照簾蝦一半鬚。